CELEX: E2017P0001(01)
Language: et
Date: 2019-02-26 00:00:00
Title: Nettbuss ASi 26. veebruaril 2019 Konkurrenten.no ASi vastu algatatud hagi (kohtuasi E-1/17 – kulud)

13.6.2019   
            
            
               ET
            
            
               Euroopa Liidu Teataja
            
            
               C 197/36
            
         
      Nettbuss ASi 26. veebruaril 2019 Konkurrenten.no ASi vastu algatatud hagi
      (kohtuasi E-1/17 – kulud)
      (2019/C 197/08)
      Nettbuss AS, keda esindab advokaat Camilla Borna Fossem büroost Advokatfirmaet Schjødt AS, Ruseløkkveien 14, NO-0201 Oslo, Norra, esitas 26. veebruaril 2019 EFTA kohtule hagi Konkurrenten.no ASi vastu.
      Hageja taotleb, et kohus teeks järgmise otsuse:
      
                  1.
               
               
                  Konkurrenten.no peab maksma Nettbuss ASile lisaks asjakohasele viivitusintressile täiendavalt 442 125 Norra krooni (või samaväärse summa eurodes).
               
            Õiguslik ja faktiline taust ning hagi toetuseks esitatud väited
      
                  —
               
               
                  Konkurrenten.no AS esitas EFTA kohtule 11. jaanuaril 2017 EFTA järelevalveameti 2015. aasta mai otsuse nr 179/15/COL vastu hagi. EFTA järelevalveameti otsus mõjutas hagejat otseselt, kes taotles luba astuda menetlusse kohtuasjas E-1/17 Konkurrenten.no AS vs. EFTA järelevalveamet. Kohtu presidendi 12. juuli 2017. aasta määrusega anti hagejale luba menetlusse astuda.
               
            
                  —
               
               
                  EFTA kohtu kodukorra artikli 70 lõikes 1 on märgitud:
                  
                     „Kui sissenõutavate kulude asjus tekib vaidlus, siis teeb kohus asjaomase poole taotluse alusel ja pärast vastaspoole ärakuulamist otsuse.“
                  
               
            
                  —
               
               
                  EFTA kohus tegi kohtuasja E-1/17 käsitlevas kohtumääruses otsuse, et Konkurrenten.no AS peab kandma hagejale tekkinud kulud.